
1. Pasūtītājs un tā kontaktpersona: 
	Pasūtītājs
	Rēzeknes novada pašvaldība, reģistrācijas Nr.90009112679, Atbrīvošanas aleja 95A, Rēzekne, LV-4601

	Kontaktpersona 
 
	Iepirkuma priekšmeta jautājumos:
Andris Koļčs, tālrunis 64607170, e-pasts: andris.kolcs@rezeknesnovads.lv;

Iepirkuma procedūras jautājumos: Žanna Čuhnova, tālrunis 64662086, e-pasts: zanna.cuhnova@rezeknesnovads.lv.

	Darba laiks 
	no plkst.8-00 līdz plkst.16-30

	Iepirkuma komisija
	Iepirkuma procedūru veic ar Rēzeknes novada pašvaldības izpilddirektora 2024.gada 16. februāra rīkojumu Nr. RNP/2024/3.6/99 izveidotā iepirkuma komisija (turpmāk – Komisija).



2. Iepirkuma priekšmets, līguma izpildes laiks, vieta.
2.1. [bookmark: _Hlk64546395]Iepirkuma priekšmets ir pretputekļu absorbenta iestrāde grants – šķembu ceļu seguma virskārtā, saskaņā ar Tehnisko specifikāciju (pielikums Nr.7).
2.2. Līguma izpildes termiņš: 1 (viens) mēnesis no iepirkuma līguma noslēgšanas dienas.
2.3.	Iepirkuma priekšmets netiek dalīts. Piedāvājums ir jāiesniedz par visu iepirkuma apjomu.
2.4. CPV kods: 50230000-6 (remonta, tehniskās apkopes un saistītie pakalpojumi attiecībā uz ceļiem un citām iekārtām).
2.5. Paredzamā līgumcena: pasūtītāja plānotā kopējā samaksa par iepirkuma līguma izpildi, ņemot vērā visus saistībā ar iepirkuma līgumu maksājamos nodokļus, izņemot pievienotās vērtības nodokli (turpmāk – PVN) – līdz 100 000,00 euro.
2.6. Līguma izpildes vieta: Rēzeknes novada administratīvā teritorija.
[bookmark: _Hlk64548199]2.7. Pasūtītājam iepirkuma līguma darbības laikā ir tiesības samazināt pretputekļu absorbenta iestrādi grants – šķembu ceļu seguma virskārtā, nesasniedzot kopējo līgumcenu, un tas nevar būt par pamatu pretenzijas pieteikšanai pasūtītājam.
2.8. Pasūtītājam ir tiesības lemt par pretendenta piedāvājuma noraidīšanu, ja pretendenta finanšu piedāvājums pārsniedz pieejamo finansējumu.

3. Nolikuma saņemšanas kārtība un informācijas apmaiņa. 
3.1.  Pasūtītājs nodrošina piekļuvi iepirkuma procedūras dokumentiem, to izsniegšanu un papildu informācijas sniegšanu saskaņā ar Publisko iepirkumu likuma (turpmāk – PIL) 36.pantu, sākot ar dienu, kad paziņojums par līgumu publicēts Iepirkumu uzraudzības biroja tīmekļvietnē. Iepirkuma procedūras dokumenti ir brīvi pieejami pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/302.
3.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883 
] 

3.3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
3.4. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā EIS e-konkursu apakšsistēmā, kur ir pieejami iepirkuma procedūras dokumenti, norādot arī uzdoto jautājumu.
3.5. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā EIS e-konkursu apakšsistēmā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informāciju iesniegts Iepirkumu uzraudzības birojam publicēšanai. 
3.6. Pasūtītājs ar iepirkumu saistītās informācijas apmaiņu nodrošina saskaņā ar PIL 38.pantu.
4. Piedāvājumu iesniegšana un atvēršana.
4.1. Piedāvājums jāiesniedz līdz 2024.gada 10. aprīlim plkst.10:00 elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
4.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
4.2. Ārpus EIS e-konkursu apakšsistēmas iesniegtie piedāvājumi, kā arī piedāvājumi, kas tiks nosūtīti pa pastu, piegādāti ar kurjerpastu pasūtītāja norādītajā adresē un iesniegti līdz vai pēc nolikuma 4.1.punktā norādītajam piedāvājumu iesniegšanas termiņa beigām, neatvērtā veidā tiks nosūtīti atpakaļ iesniedzējiem. 
4.3. Piedāvājumi, kas netiks iesniegti iepirkuma procedūras nolikumā noteiktajā kārtībā vai tiks iesniegti pēc nolikuma 4.1.punktā norādītā piedāvājumu iesniegšanas termiņa beigām, netiks pieņemti. Nekādi piedāvājuma iesniegšanas termiņa kavējuma iemesli netiks ņemti vērā.
4.4. Piedāvājumu atvēršana sākas tūlīt pēc piedāvājumu iesniegšanas termiņa beigām. Piedāvājumu atvēršanas sanāksme notiks Rēzeknes novada pašvaldībā, Atbrīvošanas alejā 95A, Rēzeknē, 2024.gada 10.aprīlī plkst.14:00. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā https://www.eis.gov.lv/EKEIS/Procurement/Edit/118560 
4.5. Sagatavojot piedāvājumu, pretendents ievēro, ka:
4.5.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
4.5.2. piedāvājumu pretendents paraksta pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja piedāvājumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā);
4.5.3. jebkurš piegādātājs kā pretendents var iesniegt tikai vienu piedāvājumu vienā variantā. Pretendents, kas iesniedzis piedāvājumu vairākos variantos, tiks izslēgts no dalības iepirkumu procedūrā. 
4.6. Ņemot vērā PIL 38. panta astotās daļas regulējumu, iesniedzot piedāvājumu elektroniski, pretendents ir tiesīgs ar vienu drošu elektronisko parakstu parakstīt visus dokumentus, t.sk. visus piedāvājumā esošos atvasinātos dokumentus un tulkojumus, kā vienu kopumu.
4.7. Pretendents līdz piedāvājumu iesniegšanas termiņa beigām ir tiesīgs atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījuma dokumenti sagatavojami, noformējami un iesniedzami tādā pašā kārtībā kā citi piedāvājuma dokumenti, ar norādi „Piedāvājuma grozījumi” vai „Piedāvājuma atsaukums”. Piedāvājuma atsaukums izslēdz pretendentu no tālākas dalības iepirkuma procedūrā.
4.8. Piedāvājuma iesniegšana nozīmē pretendenta godprātīgu nodomu piedalīties iepirkuma procedūrā un piekrišanu visām iepirkuma procedūras dokumentos noteiktajām prasībām. Piedāvājums ir saistošs pretendentam, kas to iesniedzis.
4.9. Iesniedzot piedāvājumu, pretendents pilnībā atzīst visus nolikumā (arī tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
4.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

5. Piedāvājuma noformējums.
5.1. Piedāvājums sastāv no 4 (četrām) šādām daļām:
5.1.1. Pieteikums dalībai atklātā konkursā;
5.1.2. Atlases dokumenti;
5.1.3. Tehniskais piedāvājums;
5.1.4. Finanšu piedāvājums.
5.2. Visi piedāvājuma dokumenti jāizstrādā, jānoformē, tostarp, dokumentu kopijas un dokumentu tulkojumi latviešu valodā, jāapliecina, saskaņā ar Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” un iepirkuma procedūras nolikuma prasībām. Tiem jābūt aizpildītiem, datētiem un parakstītiem, izmantojot pasūtītāja piedāvātās veidlapas. 
5.3. Pretendents atbild par iepirkuma procedūras dokumentu rūpīgu izskatīšanu, ieskaitot grozījumus iepirkuma procedūras dokumentos, pasūtītāja sniegto papildus informāciju un skaidrojumus par iepirkuma procedūras dokumentos noteiktajām prasībām.
5.4. Piedāvājuma dokumenti jāsagatavo un jāiesniedz latviešu valodā, tiem jābūt skaidri salasāmiem un apliecinātiem Latvijas Republikas normatīvajos aktos noteiktajā kārtībā. 
5.5. Pretendenta dokumentam, kas iesniegts svešvalodā, jāpievieno šī dokumenta pretendenta apliecināts tulkojums latviešu valodā. Ja oriģinālā dokumenta teksts atšķiras no šī dokumenta tulkojuma teksta latviešu valodā, tad par pamatu tiks ņemts šī dokumenta tulkojums latviešu valodā.
5.6. Visiem iesniegtajiem piedāvājuma dokumentiem jābūt parakstītiem. Pretendenta pieteikums dalībai atklātā konkursā un apliecinājumi jāparaksta personai ar tiesībām pārstāvēt pretendentu vai tās pilnvarotam pārstāvim. Pilnvarojuma gadījumos jāpievieno pilnvara. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. 
5.7. Ja pretendents ir piegādātāju apvienība, pieteikums dalībai iepirkumā jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai.
5.8. Dokumentus, kas attiecas tikai uz apakšuzņēmēju, uz kura iespējām balstās pretendents, lai apliecinātu savu atbilstību izvirzītajām kvalifikācijas prasībām, vai paredz piesaistīt līguma izpildē, jāparaksta apakšuzņēmēja personai ar tiesībām pārstāvēt to iepirkuma procedūrā vai tās pilnvarotam pārstāvim. Pilnvarojuma gadījumā jāpievieno pilnvara.
5.9. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nesegs un nekompensēs šos izdevumus, neatkarīgi no iepirkuma procedūras rezultātiem.
5.10. Ja iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
5.11. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

6. Prasības pretendentiem.
6.1. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.
6.2. [bookmark: _Hlk127951264][bookmark: _Hlk129009414]Pretendentam iepriekšējo 3 (trīs) gadu (2021., 2022., 2023.g.) laikā un 2024. gadā līdz piedāvājumu iesniegšanas dienai ir pieredze  vismaz 1 (viena) līdzīga līguma izpildē. Par līdzīgu līgumu šī punkta izpratnē uzskatāms līgums, kura ietvaros pretendents ir veicis pretputekļu absorbenta iestrādi grants – šķembu ceļu seguma virskārtā vismaz 10000 m2 (desmit tūkstoši kvadrātmetri) platībā.
6.3. Pretendenta rīcībā ir tehniskajā specifikācijā norādīto darbību veikšanai nepieciešamā tehnika, iekārtas, instrumenti un cits aprīkojums.
6.4. Pretendents līguma izpildē var piesaistīt apakšuzņēmējus.
6.5. [bookmark: _Hlk46845731]Pretendents iepirkuma nolikuma prasību izpildei savas kvalifikācijas atbilstības apliecināšanai var balstīties uz citu personu iespējām. 
6.6. Ja pretendents ir piegādātāju apvienība:
6.6.1. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot nolikuma 6.1.punktu, kas ir izpildāms katram piegādātāju apvienības dalībniekam atsevišķi.
6.6.2. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu apliecinājumu vai vienošanos (iesniedzams skenēts dokumenta oriģināls vai apliecinātā kopija) par kopīga piedāvājuma iesniegšanu, kurā nosaukts galvenais dalībnieks, kurš ir pilnvarots parakstīt piedāvājuma dokumentus (ja tos neparaksta visi piegādātāju apvienības dalībnieki), saņemt un izdot rīkojumus apvienības dalībnieku vārdā, un kurš izrakstīs rēķinus un būs tiesīgs saņemt attiecīgos maksājumus. Vienošanās dokumentā jānorāda katram dalībniekam nododamo izpildāmo darbu daļu procentos no piedāvātās kopējās līgumcenas un atbildības apjoms līguma izpildē.
6.6.3. Ja personu apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt līgumu, tad apvienība pirms iepirkuma līguma noslēgšanas pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

7. Pretendenta atlases dokumenti.
7.1. [bookmark: _Toc134628689]Pieteikums dalībai atklātā konkursā. Pieteikumu dalībai iepirkumā pretendents sagatavo atbilstoši nolikuma paraugam (nolikuma 1.pielikums).
7.2. Ja piedāvājumā iekļautos dokumentus paraksta pretendenta pilnvarota persona vai ārvalstīs reģistrēta pretendenta pārstāvis ar paraksta tiesībām, piedāvājumam pievieno dokumentu, kas apliecina paraksta tiesības un tiesības attiecīgajai personai pārstāvēt pretendenta intereses. Ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām pasūtītājs pārliecinās publiski pieejamajās datu bāzēs.
7.3. Ārvalstu pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Par Latvijas Republikā reģistrētajiem pretendentiem pasūtītājs nolikuma 6.1.punktā norādīto informāciju iegūst Uzņēmuma reģistra publiskajā datu bāzē.
7.4. [bookmark: _Hlk127951400][bookmark: _Hlk38530643][bookmark: _Hlk46845925]Informācija par pretendenta pieredzi (jāaizpilda nolikuma pielikumā Nr.3 esošā forma), pievienojot vismaz 1 (vienu) atsauksmi par svarīgāko darbu izpildi. Pretendents ir tiesīgs iesniegt arī citus dokumentus (pieņemšanas-nodošanas aktus, pavadzīmes, izziņas, u.c.), kas apliecinātu pretendenta atbilstību nolikuma 6.2.punktā izvirzītajai prasībai. Informācijā par pretendenta pieredzi ir jānorāda informācija par līguma priekšmetu, līguma izpildes laiku, grants – šķembu ceļu seguma virskārtā platība (m2), īss sniegtā pakalpojuma apraksts, pasūtītāja kontaktpersonu, tālruni, kā arī cita informācija, lai pasūtītājs varētu izvērtēt pretendenta atbilstību nolikuma 6.2.punkta prasībām.
7.5. Ja pretendents pakalpojumu sniegšanā plāno piesaistīt apakšuzņēmējus, kuru sniedzamo pakalpojumu vērtība ir vismaz ir 10 000 euro, ir jānorāda šis apakšuzņēmējs, katram šādam apakšuzņēmējam izpildei nododamā iepirkuma līguma daļa, šo darbu apjoms euro (saskaņā ar nolikuma 4.pielikumu), kā arī apakšuzņēmēja apliecinājums par gatavību veikt šos darbus, gadījumā, ja pretendents tiks atzīts par konkursa uzvarētāju (saskaņā ar nolikuma 5.pielikumu).
7.6. Ja pretendents savas kvalifikācijas atbilstības apliecināšanai balstās uz citas personas iespējām, piedāvājumam jāpievieno personas, uz kuras iespējām pretendents balstās, apliecinājums (saskaņā ar nolikuma 5.pielikumu), kā arī attiecīgā informācija ir jānorāda iepirkuma nolikuma 1.pielikuma formā.
7.7. Informācija par Eiropas vienotā iepirkuma procedūras dokumenta iesniegšanu.
7.7.1. Pasūtītājs pieņem arī Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. 
7.7.2. Ja piegādātājs izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
7.7.3. ESPD veidlapu nosaka Eiropas Komisijas 2016.gada 5.janvāra Īstenošanas regula 2016/7. ESPD veidlapa pieejama tīmekļvietnē: http://espd.eis.gov.lv/. Pretendents sagatavoto Eiropas vienoto iepirkuma procedūras dokumentu pievieno savam piedāvājuma Elektronisko iepirkumu sistēmā, aizpildot visas sadaļas.
7.7.4. Ja Pretendents iesniedz Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu kvalifikācijas prasībām, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
7.7.5. Ja pretendents, kuram iepirkumā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu kvalifikācijas prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu kvalifikācijas prasībām.

8. [bookmark: _Toc241378011][bookmark: _Toc241378053]Tehniskais piedāvājums
8.1. [bookmark: _Toc241378014][bookmark: _Toc241378056][bookmark: _Toc61422142][bookmark: _Toc88030599]Tehnisko piedāvājumu sagatavo saskaņā ar nolikuma 6.pielikumā esošo formu.
8.2. Tehniskajam piedāvājumam ir jāpievieno Apliecinājums par tehnisko nodrošinājumu (saskaņā ar Tehniskā piedāvājuma pielikumā Nr.7 esošo formu), kurā jānorāda īpašumā vai lietošanā (uz nomas līguma pamata) esošās tehnikas un aprīkojuma, kuri nepieciešami iepirkuma līgumā paredzēto pakalpojumu sniegšanai, saraksts. Klāt ir jāpievieno apliecinājumā norādītās tehnikas un aprīkojuma īpašuma vai lietošanas tiesības apliecinošo dokumentu kopijas.

9. Finanšu piedāvājums
9.1. Finanšu piedāvājums jāsagatavo atbilstoši Finanšu piedāvājuma formai (nolikuma pielikums Nr.2). Piedāvājuma cenā jāietver visi izdevumi, kas saistīti ar līguma izpildi, nodokļi, nodevas un visas citas ar konkrētā līguma izpildi saistītās izmaksas, atskaitot PVN. Piedāvājumā cenas jānorāda euro (EUR).
9.3. Līgumcena tiek noteikta uz visu līguma izpildes laiku un netiks pārrēķināta. Piedāvātās cenas paliek nemainīgas visā iepirkuma līguma izpildes laikā. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.
9.3. Avansa maksājums iepirkuma līgumā nav paredzēts.
10. Pretendentu izslēgšanas nosacījumi un to pārbaudes kārtība
10.1. Pasūtītājs izslēdz pretendentu no dalības iepirkuma procedūrā, ja uz pretendentu ir attiecināmi PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi.
10.2. Izslēgšanas nosacījumu pārbaudi iepirkuma komisija veiks atbilstoši PIL 42.panta nosacījumiem, nepieciešamības gadījumā veicot uzticamības nodrošināšanai iesniegto pierādījumu vērtēšanu saskaņā ar PIL 43.pantu.
11. Piedāvājumu vērtēšana un piedāvājuma izvēles kritēriji
11.1.  Pretendentu piedāvājumus iepirkuma komisija izvērtēs un atklāta konkursa uzvarētāju noteiks slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Saskaņā ar Ministra kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisija ir tiesīga pretendentu kvalifikācijas atbilstības, tehniskā piedāvājuma, atlases dokumentu un piedāvājuma noformējuma atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
11.2. Pretendentu atlasē, piedāvājumu atbilstības pārbaudē un piedāvājumu vērtēšanā komisija var pieaicināt ekspertu. Eksperts dod rakstisku atzinumu, kas tiek pievienots protokolam. Eksperta atzinums komisijai nav saistošs.
11.3. Iepirkuma komisija pārbauda piedāvājuma noformējuma atbilstību iepirkuma nolikumā noteiktajām prasībām. Noformējuma trūkumu gadījumā komisija izvērtē to būtiskumu un lemj par piedāvājuma tālāku izskatīšanu.
11.4. Iepirkuma komisija pārbauda pretendentu atbilstību nolikumā izvirzītajām kvalifikācijas prasībām un atlasa atbilstošus pretendentus. Iepirkuma komisija noraida to pretendentu piedāvājumus, kuri tiek atzīti par neatbilstošiem nolikumā izvirzītajām kvalifikācijas prasībām. Pretendents tiek atzīts par neatbilstošu nolikumā izvirzītajām kvalifikācijas prasībām gadījumā, ja:
11.4.1. nav iesniegts kāds no atlases dokumentiem;
11.4.2. ar iesniegto atlases dokumentu nav pierādīta pretendenta atbilstība kādai nolikumā izvirzītajai prasībai;
11.4.3. ir sniegta nepatiesa informācija par pretendenta kvalifikāciju.
11.5. Iepirkuma komisija pārbauda pretendentu tehnisko piedāvājumu atbilstību iepirkuma procedūras nolikuma 8.punktā noteiktajām prasībām. 
11.6. Pretendenta tehniskais piedāvājums tiek atzīts par neatbilstošu un tiek noraidīts, ja no pretendenta iesniegtā piedāvājuma konstatējams, ka tas neatbilst nolikuma 8.punktā noteiktajām prasībām.
11.7. Iepirkuma komisija pārbauda pretendentu finanšu piedāvājumu atbilstību iepirkuma procedūras nolikuma 9.punktā noteiktajām prasībām.
11.8. Konstatējot, ka pretendenta finanšu piedāvājums neatbilst nolikuma 9.punktā noteiktajām prasībām, iepirkuma komisija attiecīgā pretendenta piedāvājumu noraida.
11.9. Iepirkuma komisija pārbauda, vai pretendentu piedāvājumos nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
11.10. [bookmark: _Toc61422147]Finanšu piedāvājumu pārbaudes laikā iepirkumu komisija pārbauda piedāvājumu cenu veidošanos un noskaidro, vai nav iesniegts nepamatoti lēts piedāvājums. Ja piedāvājums šķiet nepamatoti lēts, komisija pretendentam pieprasa skaidrojumu par piedāvāto cenu vai izmaksām, atbilstoši PIL 53.panta otrās daļas prasībām, kā arī informāciju par pretendenta un tā piedāvājumā norādīto apakšuzņēmēju (ja attiecināms) darbinieku vidējām stundas tarifa likmēm atbilstoši PIL 53.panta sestās daļas prasībām. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta zemo cenas līmeni.
11.11. Komisija vērtē piedāvājumus un izvēlas saimnieciski visizdevīgāko piedāvājumu saskaņā ar šādiem piedāvājuma izvērtēšanas kritērijiem:
	Kritēriji
	Maksimālais punktu skaits

	Kopējā piedāvātā cena bez PVN – KC
	60

	Pretputekļu absorbenta iestrādes cena bez PVN par 
grants – šķembu ceļa seguma 1 m2 – C 
	20

	Ceļa seguma sagatavošanas izmaksas bez PVN par 1 m2 
 (greiderēšanas un citas izmaksas pirms 
pretputekļu absorbenta iestrādes) – CS 
	10

	Ceļa seguma pēcapstrādes izmaksas bez PVN par 1 m2 
 (veltņošana vai greiderēšana pēc pretputekļu absorbenta iestrādes) – CP 
	10

	Kopējais punktu skaits – P = KC + C + CS + CP
	100


11.11.1. Pretendenta iegūto punktu skaitu kritērijā “Kopējā piedāvātā cena bez PVN” aprēķina pēc formulas: KC = KCmin / KCpr  x Mkc, kur KCmin – viszemākā kopējā piedāvājuma cena, KCpr – vērtējamā pretendenta kopējā piedāvājuma cena, Mkc – maksimālais punktu skaits šajā kritērijā, KC – vērtējamā pretendenta punktu skaits šajā kritērijā.
11.11.2. Pretendenta iegūto punktu skaitu kritērijā “Pretputekļu absorbenta iestrādes cena bez PVN par grants – šķembu ceļa seguma 1 m2” aprēķina pēc formulas: C = Cmin / Cpr  x Mc, kur Cmin – viszemākā piedāvātā iestrādes cena, Cpr – vērtējamā pretendenta piedāvātā iestrādes cena, Mc – maksimālais punktu skaits šajā kritērijā, C – vērtējamā pretendenta punktu skaits šajā kritērijā.
11.11.3. Pretendenta iegūto punktu skaitu kritērijā “Ceļa seguma sagatavošanas izmaksas bez PVN par 1 m2 (greiderēšanas un citas izmaksas pirms pretputekļu absorbenta iestrādes)” aprēķina pēc formulas: CS = CSmin / CSpr  x Mcs, kur CSmin – viszemākā piedāvātā sagatavošanas cena, CSpr – vērtējamā pretendenta piedāvātā sagatavošanas cena, Mcs – maksimālais punktu skaits šajā kritērijā, CS – vērtējamā pretendenta punktu skaits šajā kritērijā.
11.11.4. Pretendenta iegūto punktu skaitu kritērijā “Ceļa seguma pēcapstrādes izmaksas bez PVN par 1 m2 (veltņošana vai greiderēšana pēc  pretputekļu absorbenta iestrādes)” aprēķina pēc formulas: CP = CPmin / CPpr  x Mcp, kur CPmin – viszemākā piedāvātā pēcapstrādes cena, CPpr – vērtējamā pretendenta piedāvātā pēcapstrādes cena, Mcp – maksimālais punktu skaits šajā kritērijā, CP – vērtējamā pretendenta punktu skaits šajā kritērijā.
11.11.5. Ja vairāki piedāvājumi iegūst vienādu punktu skaitu, priekšroka ir tam pretendentam, kurš ir ieguvis visaugstāko skaitlisko vērtējumu kritērijā “Pretputekļu absorbenta iestrādes cena bez PVN par grants – šķembu ceļa seguma 1 m2”.
11.12. [bookmark: _Toc506473966]Attiecībā uz pretendentu, kuram būtu piešķiramas līguma slēgšanas tiesības, iepirkuma komisija veic pārbaudi par PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteikto izslēgšanas gadījumu esamību PIL 42.pantā noteiktajā kārtībā, kā arī PIL 43.pantā noteiktajos gadījumos veic uzticamības nodrošināšanai iesniegto pierādījumu vērtēšanu PIL 43.pantā noteiktajā kārtībā.
11.13. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, Sankciju likuma 11.1 pantā noteiktajā kārtībā pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
11.4. Pasūtītājs triju darbdienu laikā pēc lēmuma pieņemšanas informē visus pretendentus par pieņemto lēmumu attiecībā uz iepirkuma līguma slēgšanu, atbilstoši PIL 37.panta regulējumam.
11.5. Ievērojot Ministru kabineta 2017.gada 28.februāra noteikumu Nr.107 „Iepirkuma procedūru un metu konkursu norises kārtība” 21.punkta prasības, komisija sagatavo iepirkuma procedūras ziņojumu un publicē to pircēja profilā 5 (piecu) darbdienu laikā pēc lēmuma pieņemšanas par iepirkuma procedūras rezultātiem.
11.6. Pasūtītājs ir tiesīgs piemērot Publisko iepirkumu likuma 41. panta divpadsmitās daļas 1. punktā minēto izņēmumu, jo tas ir nodrošinājis, ka ir notikusi apspriede ar piegādātājiem atbilstoši Publisko iepirkumu likuma 18. panta 2.1 daļai (Paziņojums par apspriedi ir publicēts publikāciju vadības sistēmā 22.02.2023. (tīmekļa vietne: Iepirkumu uzraudzības birojs (iub.gov.lv)).

12. Iepirkuma līgums
12.1. Pasūtītājs slēdz iepirkuma līgumu ar iepirkuma komisijas izraudzīto pretendentu ne agrāk kā nākamajā darbdienā pēc PIL 60.panta septītajā daļā paredzētā nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
12.2. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums pārtraukt iepirkumu, informē visus pretendentus par visiem iemesliem, kuru dēļ iepirkuma procedūra tiek pārtraukta, kā arī savā pircēja profilā nodrošina brīvu un tiešu elektronisku piekļuvi šim lēmumam.
12.3. Desmit darbdienu laikā pēc tam, kad noslēgts iepirkuma līgums, vai pieņemts lēmums par iepirkuma procedūras izbeigšanu vai pārtraukšanu, pasūtītājs sagatavo un publikāciju vadības sistēmā publicē paziņojumu par līguma slēgšanas tiesību piešķiršanu.
12.4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc iepirkuma līguma spēkā stāšanās dienas.
12.5. Iepirkuma līgums tiek slēgts atbilstoši nolikumam pievienotajam līguma projektam (nolikuma 8.pielikums).
12.6. Pasūtītājs ne vēlāk kā piecu darbdienu laikā pēc iepirkuma līguma izpildes papildina līgumu reģistra ierakstu publikāciju vadības sistēmā saskaņā ar PIL 60.1panta otrās daļas nosacījumiem.

13. Iepirkuma komisijas tiesības un pienākumi
13.1. Iepirkuma komisijas tiesības:
13.1.1. izdarīt grozījumus iepirkuma nolikumā saskaņā ar PIL noteikto kārtību;
13.1.2. pirms lēmuma pieņemšanas pieprasīt, lai pretendents precizē informāciju par savu piedāvājumu, ievērojot PIL 41. panta nosacījumus;
13.1.3. noraidīt visus piedāvājumus, kas neatbilst iepirkuma nolikuma prasībām;
13.1.4. pieaicināt ekspertus vai speciālistus pretendentu atlasē, piedāvājumu atbilstības pārbaudē un vērtēšanā;
13.1.5. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai;
13.1.6. labot aritmētiskās kļūdas pretendenta finanšu piedāvājumā, informējot par to pretendentu;
13.1.7. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju;
13.1.8. veikt citas darbības saskaņā ar PIL un iepirkuma nolikumu.
13.2. Iepirkuma komisijas pienākumi:
13.2.1. nodrošināt iepirkuma procedūras norisi un dokumentēšanu;
13.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi;
13.2.3. vērtēt pretendentus un to iesniegtos piedāvājumus saskaņā ar PIL prasībām un šo nolikumu, un izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu;
13.2.4. pēc piegādātāju pieprasījuma normatīvajos aktos noteiktajā kārtībā sniegt informāciju par iepirkuma nolikumu.

14. Pretendenta tiesības un pienākumi
14.1. Pretendenta tiesības:
14.1.1. pieprasīt iepirkuma komisijai papildus informāciju par iepirkuma nolikumu, iesniedzot rakstisku pieprasījumu;
14.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
14.1.3. sekot līdzi iesniegto piedāvājumu atvēršanas procesam tiešsaistes režīmā EIS e-konkursu apakšsistēmā;
14.1.4. veikt citas darbības saskaņā ar PIL.
14.2. Pretendenta pienākumi:
14.2.1. sagatavot piedāvājumu atbilstoši iepirkuma nolikuma prasībām;
14.2.2. sniegt patiesu informāciju par savu kvalifikāciju un piedāvājumu;
14.2.3. sniegt rakstveida atbildes uz iepirkuma komisijas pieprasījumu, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai;
14.2.4. ievērot iepirkuma nolikumā minētos nosacījumus kā pamatu iepirkuma līguma izpildei;
14.2.5. veikt citas darbības saskaņā ar PIL un šo nolikumu.
14.2.6. segt visas izmaksas, kas saistītas ar piedāvājuma sagatavošanu un iesniegšanu.

15. [bookmark: _Hlk33522567]Personas datu apstrāde
Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, atbilstoši PIL. Personu dati tiks publiskoti atbilstoši PIL un uz tā pamata izdoto tiesību aktu noteiktajam apjomam. Personas datu apstrādes pārzinis ir Rēzeknes novada pašvaldība, Atbrīvošanas aleja 95A, Rēzekne, LV-4601. Ar Rēzeknes novada pašvaldības Datu privātuma politiku var iepazīties tīmekļa vietnē http://rezeknesnovads.lv/datu-privatuma-politika/.

16. Pielikumi
16.1. Pieteikums dalībai atklātā konkursā (forma) – Pielikums Nr.1;
16.2. Finanšu piedāvājums (forma) – Pielikums Nr.2;
16.3. Informācija par pretendenta pieredzi (forma) – Pielikums Nr.3;
16.4. Informācija par apakšuzņēmējiem (forma) – Pielikums Nr.4;
16.5. Personas, uz kuras iespējām pretendents balstās, un/vai apakšuzņēmēja apliecinājums (forma) – Pielikums Nr.5;
16.6. Tehniskais piedāvājums (forma) – Pielikums Nr.6;
16.7. Tehniskā specifikācija – Pielikums Nr.7;
16.8. Līgums (projekts) – Pielikums Nr.8.


Iepirkuma komisijas priekšsēdētājs:						Andris Koļčs

